Document ID: 32009R0071

KOMISIJAS REGULA (EK) Nr. 71/2009
(2009. gada 23. janvāris),
ar ko 2008./2009. tirdzniecības gada 2. periodam nosaka intervencei pieejamo kukurūzas daudzumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2008. gada 18. jūlija Regulu (EK) Nr. 687/2008, kas nosaka kārtību, kādā maksājumu aģentūras vai intervences aģentūras pārņem labību, un analīzes metodes labības kvalitātes noteikšanai (2), un jo īpaši tās 3. panta 2. punkta otro daļu,
tā kā:
(1)
Regulas (EK) Nr. 687/2008 3. pantā ir noteikta kārtība, kā attiecībā uz 2008./2009. tirdzniecības gadu piešķir intervencei piedāvājamos kukurūzas daudzumus. Daudzumus piešķir divos posmos, t. i., 1. periodā un 2. periodā.
(2)
Kopējais kukurūzas daudzums, kuru piedāvāja intervencei 1. periodā no 2008. gada 1. augusta līdz 31. decembrim, nepārsniedza Regulas (EK) Nr. 1234/2007 11. panta 1. punkta otrās daļas a) apakšpunktā noteikto ierobežojumu. Tāpēc jāpaziņo kukurūzas daudzums, ko var piedāvāt intervencei 2008./2009. tirdzniecības gada 2. periodā.
(3)
Atbilstīgi Regulas (EK) Nr. 687/2008 3. panta 1. punkta trešajai daļai 2. periods sākas nākamajā dienā pēc tam, kad Komisija Eiropas Savienības Oficiālajā Vēstnesī publicējusi datus par atlikušo daudzumu, kas šajā periodā vēl ir pieejams intervencei. Šī diena ir pirmā piedāvājumu iesniegšanas diena visās dalībvalstīs, un šis periods beidzas vēlākais 30. aprīlī (Grieķijā, Spānijā, Itālijā un Portugālē), 30. jūnijā (Zviedrijā) un 31. maijā (pārējās dalībvalstīs). Tāpēc ir jāparedz, ka šī regula stājas spēkā dienā, kad to publicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Kukurūzas daudzums, kuru saskaņā ar Regulas (EK) Nr. 687/2008 3. pantu var piedāvāt intervencei 2008./2009. tirdzniecības gada 2. periodā, ir 172 377 tonnas.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 23. janvārī

Labels: 3
17